
 24.7.2013
 BG
 Официален вестник на Европейския съюз
 L 199/3
 РЕГЛАМЕНТ ЗА ИЗПЪЛНЕНИЕ (ЕС) No 702/2013 НА КОМИСИЯТА
 от 22 юли 2013 година
 относно преходни разпоредби за прилагането на Регламент (ЕО) No 882/2004 на Европейския парламент и на Съвета по отношение на акредитирането на официалните лаборатории, които извършват официалните тестове за Trichinella, и за изменение на Регламент (ЕО) No 1162/2009 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 63, параграф 1, втора алинея от него,
 като има предвид, че:
 (1)
 С Регламент (ЕО) No 882/2004 се предвиждат значителни промени в правилата и процедурите за извършването на официалния контрол. Той се прилага от 1 януари 2006 г. Прилагането обаче на известен брой правила и процедури с незабавно действие от посочената дата би породило трудности от практическо естество в определени случаи.
 (2)
 Регламент (ЕО) No 882/2004 изисква лабораториите, които извършват анализ на пробите, взети по време на официален контрол, да бъдат акредитирани в съответствие с установените в него определени европейски стандарти. Регламент (ЕО) No 1162/2009 на Комисията от 30 ноември 2009 г. за определяне на преходни разпоредби за прилагането на регламенти (ЕО) No 853/2004, (ЕО) No 854/2004 и (ЕО) No 882/2004 на Европейския парламент и на Съвета (2) предвижда съответно някои преходни разпоредби, включително дерогация от посоченото изискване за лабораториите, с цел да се позволи плавен преход към пълното прилагане на новите правила и процедури. Регламент (ЕО) No 1162/2009 се прилага до 31 декември 2013 г.
 (3)
 Докладът от 28 юли 2009 г. на Комисията до Европейския парламент и до Съвета относно придобития опит от прилагането на регламенти (ЕО) No 852/2004, (ЕО) No 853/2004 и (ЕО) No 854/2004 на Европейския парламент и на Съвета от 29 април 2004 г. в областта на хигиената на храните (3)„има за цел да представи с факти придобития опит, включително изпитаните затруднения, в хода на прилагането на пакета за хигиената от всички заинтересовани субекти през 2006, 2007 и 2008 г.“ („докладът“).
 (4)
 Докладът включва натрупания опит по прилагането на преходните разпоредби, включително и на предвидените в Регламент (ЕО) No 882/2004. Докладът показва, че все още съществуват трудности във връзка с акредитацията на вътрешни лаборатории на кланици.
 (5)
 Тези трудности трябва да се решават чрез процедура по преразглеждане на Регламент (ЕО) No 882/2004. Поради това непосредствено след публикуването на доклада започна оценка на въздействието, която придружава такова преразглеждане.
 (6)
 На 6 май 2013 г. Комисията прие Предложение за регламент на Европейския парламент и на Съвета относно официалния контрол и другите официални дейности, извършвани с оглед да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и растителния репродуктивен материал, продуктите